

**"Мемлекеттік әлеуметтік сақтандыру қоры" акционерлік қоғамының басшы қызметкерлеріне қойылатын Біліктілік талаптарын бекіту туралы**

***Күшін жойған***

Қазақстан Республикасы Еңбек және халықты әлеуметтік қорғау министрінің 2004 жылғы 5 шілдедегі N 154-ө бұйрығы. Қазақстан Республикасының Әділет министрлігінде 2004 жылғы 29 шілдеде тіркелді. Тіркеу N 2974. Күші жойылды - Қазақстан Республикасы Еңбек және халықты әлеуметтік қорғау министрінің 2013 жылғы 28 наурыздағы № 126-ө-м бұйрығымен

      Ескерту. Күші жойылды - ҚР Еңбек және халықты әлеуметтік қорғау министрінің 28.03.2013 № 126-ө-м бұйрығымен (01.05.2013 бастап қолданысқа енгізіледі).

      "Міндетті әлеуметтік сақтандыру туралы" Қазақстан Республикасының  Заңына сәйкес бұйырамын:

      1. Қоса беріліп отырған "Мемлекеттік әлеуметтік сақтандыру қоры" акционерлік қоғамының басшы қызметкерлеріне қойылатын Біліктілік талаптары бекітілсін.

      2. Осы бұйрық Қазақстан Республикасының Әділет министрлігінде мемлекеттік тіркелген күнінен бастап күшіне енеді.

*Министр*

Қазақстан Республикасы Еңбек

және халықты әлеуметтік қорғау

министрінің "Мемлекеттік

әлеуметтік сақтандыру қоры"

акционерлік қоғамының басшы

қызметкерлеріне қойылатын

Біліктілік талаптарын бекіту

туралы" 2004 жылғы 5 шілдедегі

N 154-ө бұйрығымен бекітілген

 **"Мемлекеттік әлеуметтік сақтандыру қоры"**
**акционерлік қоғамының басшы қызметкерлеріне қойылатын Біліктілік талаптары**

      1. Осы Біліктілік талаптары "Мемлекеттік әлеуметтік сақтандыру қоры" акционерлік қоғамының (бұдан әрі - Қор) басшы қызметкерлері үшін белгіленді және олар басшы лауазымдарын атқаруға үміткер кандидатураларға қойылады.

      2. Қордың басшы қызметкерлеріне төмендегідей Біліктілік талаптары қойылады:

      1) Бірінші басшы мен оның орынбасарлары үшін:

      білім - жоғары кәсіби (заңгерлік, қаржы-экономикалық);

      құнды қағаздар рыногындағы кәсіптік қызметпен тікелей байланысты және қаржы рыногында қызметті жүзеге асыратын ұйымдардағы басшы лауазымдарында кемінде бес жыл еңбек стажының не Қордың басшы қызметкерінің функционалдық бағыттарына сәйкес салаларда кемінде 6 жыл еңбек стажының болуы.

      2) Бас бухгалтер үшін:

      білімі - жоғары кәсіби (қаржылық, Экономикалық);

      кемінде бес жыл қаржы-бухгалтерлік, оның ішінде басшы лауазымдарында кемінде бес жыл жұмыс стажы.

      3. Қордың басшы қызметкерлері болып: бірінші басшы және оның орынбасарлары, бас бухгалтер танылады.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК